คลายร้อนด้วยอาหารและเครื่องดื่ม ป้องกันแสงแดด รับมือกับอากาศร้อนจัด แต่งตัวคลายร้อน คลายร้อนในบ้าน
น้ำคือตัวช่วยสำคัญที่ช่วยคลายร้อนให้คุณได้เป็นอย่างดี ดื่มน้ำแล้วช่วยรักษาความเย็นในร่างกาย ถึงยังไม่หิวน้ำก็ต้องดื่มเรื่อยๆ เป็นระยะ ไม่ต้องดื่มแต่น้ำเปล่าก็ได้ อาจจะดื่มน้ำผสมวิตามิน หรือเครื่องดื่มเกลือแร่ เช่น Powerade หรือ Gatorade ก็ได้ แต่จริงๆ แล้วไม่จำเป็น เว้นแต่คุณออกกำลังกายมาหนักๆ จนร่างกายเสียวิตามิน/เกลือแร่ (อิเล็กโทรไลต์) แล้วต้องการชดเชย  วิธีเช็คง่ายๆ ว่าร่างกายขาดน้ำหรือเปล่า คือสังเกตสีฉี่ของตัวเอง ถ้าสีเข้มกว่าสีฟางข้าว แสดงว่าเกือบจะขาดน้ำแล้ว ให้รีบเติมน้ำเข้าร่างกายด่วน  อย่าดื่มอะไรหวานๆ เช่น น้ำอัดลม (ถึงจะเขียนว่า sugar-free ก็ไม่ได้!) เพราะทำให้ร่างกายกักเก็บน้ำได้น้อยลง ที่ต้องหลีกเลี่ยงอีกอย่างคือเครื่องดื่มแอลกอฮอล์ กาแฟ และเครื่องดื่มอื่นๆ ที่มีคาเฟอีน เพราะมีฤทธิ์ขับปัสสาวะตามธรรมชาติ ให้ดื่มน้ำเยอะๆ ก่อนออกกำลังกายหรือทำกิจกรรมต่างๆ ถ้ารอจนคอแห้ง ระวังเป็นตะคริว ซึ่งเป็นสัญญาณบอกโรคที่เกิดจากความร้อน พยายามเตือนตัวเองให้ดื่มน้ำบ่อยๆ ด้วยวิธีต่อไปนี้  ซื้อกระติกน้ำหรือถุงใส่น้ำ (water pack) ที่พกพาไปได้ทุกที่ แล้วหมั่นเติมน้ำดื่มเข้าไป เอาขวดน้ำไปแช่แข็งแล้วพกติดตัวไปด้วย ตอนออกจากบ้านจะยังแข็งอยู่ แต่หลังจากนั้นก็จะโดนแดดโดนความร้อนจนละลายกลายเป็นน้ำที่ดื่มได้ ให้เอาผ้าขนหนูห่อขวดไว้ ตอนน้ำแข็งละลายจะได้ไม่มีหยดน้ำเกาะตามขวดจนเปียกไปทั้งกระเป๋าได้ ดาวน์โหลดแอพเตือนความจำให้ดื่มน้ำมาใช้ จากนั้นตั้งเตือน ตั้งปริมาณน้ำที่ต้องดื่มในแต่ละวัน แล้วบันทึกผลทุกครั้งที่ดื่มน้ำไป อาหารก็ช่วยคุณคลายร้อนได้ ถ้าเลือกกินให้เหมาะสม แนะนำสลัดผัก อาหารสด และผักผลไม้ต่างๆ ฝรั่งเขายังมีสำนวนเลยว่า “Cool as a cucumber” เพราะงั้นผักสดที่น้ำเยอะแทบจะทั้งลูกอย่างแตงกวาช่วยคุณคลายร้อนได้แน่นอน อย่าพยายามกินเนื้อสัตว์และอาหารหนักโปรตีนช่วงอากาศร้อนๆ เพราะยิ่งร่างกายยิ่งเผาผลาญ เกิดความร้อน เสียน้ำมากกว่าเดิม  อาจจะฟังดูย้อนแย้ง แต่บอกเลยว่ากินพริกเผ็ดๆ ก็ช่วยคลายร้อนได้เหมือนกัน เพราะทำให้คุณเผ็ดจนเหงื่อแตก กลายเป็นระบายความร้อนให้ร่างกายเย็นสบายขึ้นซะงั้น  ถ้ากินอาหารมื้อเล็กๆ จะช่วยลดอุณหภูมิแกนกลางลำตัวได้ดี แต่ถ้าเป็นอาหารมื้อใหญ่ ร่างกายต้องเร่งเผาผลาญมากขึ้น ให้กินอาหารที่ไม่ต้องปรุงสุก หรือใช้ความร้อนในการทำอาหาร แต่ถ้าจำเป็นจริงๆ ก็ต้องระบายอากาศดีๆ พยายามให้อุณหภูมิในห้องครัวต่ำเข้าไว้ โดยทำอาหารด้วยไมโครเวฟแทนเตาและเตาอบ เช่น ให้ผักจากในตู้เย็นหรืออาหารกระป๋อง แทนที่จะเอาไปใส่หม้อ ตั้งเตา ก็เอาเข้าไปอุ่นในไมโครเวฟแทน  ซุปเย็นๆ ก็เหมาะจะกินในวันที่อากาศร้อนๆ ถ้าปกติไม่เคยลองมาก่อน กินแต่ซุปร้อน นี่แหละโอกาสให้คุณได้ลองของแปลก! ตอนนี้ขอเย็นไว้ก่อน คุณค่าทางอาหารถือเป็นของแถม  กินไอศครีมหวานเย็น บิงซู สเลอปี้ น้ำผลไม้ปั่น ไอศครีมโยเกิร์ต และอื่นๆ ก็ช่วยให้คลายร้อนได้แบบทันใจ ฟังดูเป็นเรื่องง่าย แต่บอกเลยว่าทำยาก โดยเฉพาะช่วงปิดเทอมใหญ่ที่อยากออกไปเที่ยวเล่นให้หายอยาก แต่ยังไงเราก็ขอย้ำกันตรงนี้อีกที ว่าอย่าทำอะไรกลางแจ้งช่วงเที่ยงจะดีกว่า แต่จริงๆ แล้วพยายามอย่าตากแดดเลยช่วง 10 โมงเช้าถึง 4 โมงเย็น ถ้าวันไหนแดดจ้า อากาศร้อนเป็นพิเศษ ถ้าจำเป็นหรือบังเอิญออกแดดช่วงนั้นพอดี ก็ต้องรีบเข้าที่ร่ม หลบแดดให้ได้เร็วที่สุด  พยายามนัดใครหรือทำอะไรให้เสร็จตั้งแต่ช่วงเช้า อีกทีก็คือช่วงบ่ายแก่ๆ หรือเย็นไปเลย บางคนก็ไวต่อแสงแดดและความร้อนกว่าคนอื่นๆ เพราะงั้นก็ต้องงดออกแดดหรือทำอะไรกลางแจ้งในวันที่อากาศร้อนจัด กลุ่มเสี่ยงก็เช่น เด็ก ผู้สูงอายุ คนที่เป็นโรคอ้วน ถ้าเป็นฝรั่งก็คนที่เส้นผมตามธรรมชาติสีออกแดง รวมถึงคนที่มีปัญหาสุขภาพด้วย . ถึงตัวครีมกันแดดเองจะไม่ได้ช่วยเรื่องคลายร้อน แต่ก็ช่วยปกป้องแสงแดดในวันที่ร้อนจัดได้ เพราะถ้าปล่อยให้ผิวไหม้แดดจนเสีย ก็จะระคายเคือง แสบร้อน จนเป็นไข้และมีอาการต่างๆ ของภาวะขาดน้ำได้ ถ้าไม่ดูแลตัวเองดีๆ ผิวไหม้แดดแล้วอาจมีอาการเพลียแดดหรือ heat stroke ต่อไป  อย่างน้อยๆ ก็ต้อง SPF 15 แต่ถ้าจะอยู่นอกบ้านทั้งวัน ก็ต้องเลือกที่ SPF 30 ขึ้นไป เติมกันแดดบ่อยๆ แนะนำว่าให้ทาเพิ่มทุก 2 ชั่วโมง หรือบ่อยกว่านั้นถ้าว่ายน้ำหรือเหงื่อออกเยอะเป็นพิเศษ ให้ทาครีมกันแดดทั่วตัว ในปริมาณเท่ากับครีม 1 แก้วช็อต พยายามหลบในที่ร่มหรือเข้าในตัวอาคารให้ได้มากที่สุด ถ้าไม่มีอะไรจริงๆ หลบใต้ต้นไม้ก็ได้ เพราะต้นไม้จะคายน้ำมาในอากาศที่ดูดซับความร้อนส่วนหนึ่งเข้าไป ถึงหลบในที่ร่มจะไม่ได้ช่วยลดอุณหภูมิ แต่อย่างน้อยก็ไม่โดนแดดตรงๆ ทำให้รู้สึกเย็นขึ้นได้ถึง 15 องศาเซลเซียส ถ้ามีลมเย็นพัดมาโดนตัว ก็จะยิ่งรู้สึกเย็นขึ้นได้อีก 5 องศาเลยทีเดียว เวลาอยู่ในร่ม ถ้าวันไหนข้างนอกแดดแรง ร้อนจัด ให้แช่ตัวในน้ำเย็น รับรองสดชื่น แต่ถ้าไม่มีสระว่ายน้ำให้ได้กระโดดเล่น ก็ยังมีสปริงเกลอร์รดน้ำตามสนามหญ้า แต่ง่ายกว่านั้นคืออาบน้ำฝักบัวหรือแช่น้ำที่เย็นกว่าปกตินิดหน่อยในอ่างอาบน้ำ ช่วยคลายร้อนได้ดี  เติมน้ำสะอาด (น้ำดื่ม) ในขวดสเปรย์แล้วแช่ตู้เย็น จะที่บ้านหรือที่ทำงานก็ได้ พอรู้สึกร้อนเมื่อไหร่ก็เอามาฉีดเป็นละอองละเอียดเย็นเจี๊ยบให้ทั่วหน้าและร่างกาย ช่วยคลายร้อนได้แบบทันทีทันใด ใกล้หมดก็เติมน้ำเพิ่มแล้วแช่ตู้เย็นต่อไป  เล่นเกมคลายร้อน อาจจะช่วยเพื่อนๆ ไปวิ่งเล่นฝ่าน้ำที่ฉีดจากสปริงเกลอร์ โยนลูกโป่งน้ำใส่กัน หรือยิงปืนฉีดน้ำเหมือนช่วงสงกรานต์ ไม่ว่าจะต้องออกนอกบ้านเพราะอะไร ให้วางแผนไว้ล่วงหน้า จะได้ไม่เสียเวลาเปล่ากลางแจ้ง ถ้าวางแผนจัดตารางไว้ดีแล้ว ก็จะจำกัดเวลาที่ต้องออกแดดได้ โดยวางแผนล่วงหน้าในแต่ละวัน เลือกเรื่องจำเป็นไว้ก่อน อะไรสำคัญรองลงมาค่อยเก็บเอาไว้ทำตอนแดดร่มลมตก  ถ้าจะไปเดินเขาเข้าป่า ก็ต้องสำรวจแผนที่ให้ดีๆ ตั้งแต่เริ่มวัน แล้วคำนวณหาเส้นทางที่ใกล้ที่สุด โดยเฉพาะเป็นเส้นทางที่มีร่มเงามากหน่อย เวลาว่ายน้ำ ให้จับเวลาระหว่างอยู่ในสระด้วย คุณอาจจะคิดว่าไม่ค่อยได้โดนแดดเพราะอยู่แต่ใต้น้ำเย็นๆ แต่ถ้าว่ายน้ำนานเกินไปโดยไม่ทาครีมกันแดดเพิ่มหรือหยุดพักบ้าง ก็เสี่ยงผิวไหม้แดดได้เช่นกัน ถ้าต้องขับรถไปไหนมาไหนเยอะเป็นพิเศษช่วงอากาศร้อนจัด ก็ต้องวางแผนล่วงหน้าโดยเอารถเข้าเช็ค โดยเฉพาะแอร์ต้องทำงานดี อย่าเสียกลางทาง ถ้ารู้สึกว่าแอร์ไม่ค่อยเย็น อากาศในรถร้อน ต้องรีบเอาเข้าอู่ทันที เพราะแสดงว่า Freon หรือสารทำความเย็นของรถน้อยลง วางแผนจัดตารางเวลาแล้ว ก็อย่าลืมติดตามพยากรณ์อากาศด้วย จะเข้าเว็บของกรมอุตุฯ หรือเปิดทีวีดูข่าวอากาศประจำวันก็ได้ เพราะถ้าวันรุ่งขึ้นฝนตก แดดออก พายุเข้า จะได้รู้และเตรียมตัวทันท่วงที อย่างของอเมริกาเองก็มีดาวเทียมของ NOAA ช่วยเตือนเรื่องคลื่นความร้อนโดยอ้างอิงจาก Heat Index Values บอกได้เลยว่าถ้าความชื้นเท่านี้ อุณหภูมิในอากาศเท่านี้ คุณจะรู้สึกร้อนกี่องศา แต่ค่าดัชนีความร้อนนั้นเน้นบริเวณที่ร่มลมตก ถ้าอยู่กลางแจ้ง แดดจ้าเต็มที่ ลมกระโชกแรง heat factor ก็จะเพิ่มขึ้นได้ถึง -9°C (15°F) นักท่องเที่ยวบางคนทำพลาดเพราะยังคงกิจกรรมเดิมๆ แม้เดินทางไปยังประเทศที่อากาศร้อนกว่า หรือร้อนต่างกันออกไป เช่น เมืองไทยร้อนชื้น แต่ต้องเดินทางไปเมืองนอกที่ร้อนแห้ง บางครั้งต้องใช้เวลานานถึง 10 วันทีเดียว กว่าจะปรับตัวรับอากาศที่เปลี่ยนแปลงไปได้ แทนที่จะฝืนตัวเอง ลองให้เวลาได้ปรับตัวเข้ากับอากาศที่แตกต่างหน่อย คือจำกัดกิจกรรมที่ทำ จนกว่าจะรับอากาศร้อนของประเทศนั้นๆ ได้ พอรู้สึกสบายขึ้นแล้ว ให้ค่อยๆ เพิ่มกิจกรรมจนกลับมาทำกิจวัตรประจำวันตามปกติ ใจเย็นๆ ฝืนตัวเองในอากาศร้อนจัดไปก็ไม่ได้ประโยชน์อะไรขึ้นมา ให้ทำอะไรแบบค่อยเป็นค่อยไป คอยสังเกตอาการตัวเองว่าเริ่มโดนความร้อนกระทบหรือยัง สำคัญมากว่าต้องพักผ่อนเป็นระยะถ้าอยู่ในอากาศร้อนนานๆ ห้ามคิดว่าทนไหว ถ้าเหนื่อยล้าเมื่อไหร่โดยเฉพาะในวันที่อากาศร้อน ต้องพักทันที ถ้าต้องทำกิจกรรมหนักๆ หรือออกแรง พยายามเก็บไว้ทำช่วงเช้าหรือเย็นไปเลย เสื้อผ้าหลวมๆ เนื้อผ้าบางเบา ใส่แล้วจะเย็นสบายน่าดู ยิ่งถ้าเป็นเสื้อผ้าสีอ่อนยิ่งดี เพราะช่วยสะท้อนแสงและความร้อน กางเกงขาสั้นกับเสื้อเชิ้ตแขนสั้นก็ดี แต่จริงๆ แล้วชุดไหนก็ได้ที่อากาศถ่ายเทสะดวก จะได้เหงื่อแห้งเร็ว เย็นสบาย ต่อไปนี้คือเสื้อผ้าแบบที่แนะนำให้ใส่คลายร้อน  เสื้อผ้าที่เป็นคอตตอนกับลินินจะระบายความชื้นได้ดี ใส่แล้วเย็นสบาย เสื้อผ้าที่ยกขึ้นส่องแล้วโปร่งแสงจะใส่สบายที่สุด แต่อย่าลืมทาครีมกันแดดเวลาใส่เสื้อผ้าบางๆ เพราะไม่ค่อยช่วยปกป้องผิวคุณจากแสงแดดเท่าไหร่ เสื้อผ้าใยสังเคราะห์มักกักเก็บความชื้น ทำให้ผ้าหนักแนบผิว อากาศไม่ค่อยถ่ายเท ถ้าต้องทำงานในที่ความชื้นน้อยๆ แล้วใส่เสื้อแขนสั้น เขาวิจัยกันมาแล้วว่าช่วยได้นิดหน่อย แต่ก็ต้องแลกกับการที่แขนโดนแดดตรงๆ เพราะงั้นต้องทาครีมกันแดดป้องกัน ใส่หมวกปีกกว้าง ที่ปกปิดหนังศีรษะด้านบน ครอบคลุมจนถึงใบหู จะช่วยให้รู้สึกเย็นขึ้นเหมือนมีร่มเงา พยายามเลือกหมวกปีกกว้าง ยิ่งกันแดดไม่ให้ส่องโดนต้นคอด้านหลังได้ยิ่งดี หมวกสีอ่อนใส่แล้วยิ่งเย็นสบาย อันนี้แล้วแต่กิจกรรมที่ทำ ต้องเลือกที่เหมาะสมกับโอกาสแต่ก็ใส่สบายด้วย ลองเลือกโดยเน้นพื้นโค้งรับเท้า ทนทาน ใส่สบาย และเป็นรองเท้าที่ระบายอากาศได้ดีเวลาทำกิจกรรม  ถุงเท้าผ้าคอตตอนก็ใส่ดี แต่ถ้าเขียนว่า moisture wicking จะยิ่งใส่แล้วระบายอากาศได้ดี สบายเท้ากว่าเยอะเลย  รองเท้าวิ่งบางแบบก็เอาไว้ใส่หน้าร้อนโดยเฉพาะ เพราะเขาออกแบบมาให้ระบายอากาศดีเป็นพิเศษ  ถ้าจะเดินเท้าเปล่าต้องระวัง เพราะถนนหนทางโดยเฉพาะที่คนสร้าง ไม่ได้เป็นดินตามธรรมชาติ จะร้อนจัดในวันที่แดดแรง ถึงขั้นเดินแล้วเท้าพองกันเลยทีเดียว พยายามใส่เครื่องประดับให้น้อยชิ้นที่สุดช่วงอากาศร้อนๆ เพราะพวกโลหะจะร้อนง่ายมาก แถมยิ่งใส่เสื้อผ้าน้อยชิ้นก็ยิ่งสบายตัว พวกเข็มขัดหรืออะไรที่ใช้ตกแต่งเสื้อผ้ายิ่งไม่ควรใช้ เพราะไปเพิ่มน้ำหนักให้ชุด ยิ่งกักเก็บความร้อนและความชื้นมากกว่าเดิม ถ้าเป็นคนผมยาว ให้รวบขึ้น อย่าปล่อยเกะกะใบหน้า คอ ไหล่ แบบนี้ลมเย็นๆ จะพัดผ่านต้นคอด้วย ถึงหลายคนจะมองว่าเปิดพัดลมตอนร้อนชื้นจัดๆ แล้วยิ่งร้อนไปกันใหญ่ แต่บางงานวิจัยก็ชี้ว่าพัดลมช่วยได้ถ้าอากาศร้อนไม่เกิน 36°C (97°F) ถ้ามีความชื้น 80% และ 42°C (108°F) ถ้าความชื้น 50% ไม่ว่าจะเป็นพัดลมจริงๆ หรือแบบมือถือ ก็ช่วยคลายร้อนได้เพราะอากาศถ่ายเทตลอด ไม่ว่าจะในบ้านหรือออฟฟิศ ให้ตั้งพัดลมในห้องต่างๆ ที่คุณนั่งทำงานหรือพักผ่อน อากาศจะได้ถ่ายเทสะดวก ลดอากาศร้อนชื้นเหนียวตัว  ลองทำ "swamp cooler" หรือพัดลมไอเย็นใช้เอง ช่วยลดอุณหภูมิได้เยอะเลย มีตั้งแต่แบบง่ายๆ (เช่น ชามใส่น้ำแข็งวางหน้าพัดลม) ไปจนถึงซับซ้อนขึ้นมาอีกหน่อย ขอแค่มีท่อ PVC ถังน้ำ พัดลม และแกลลอนใส่น้ำแช่แข็ง เท่านี้คุณก็ได้ลมเย็นประมาณ 4°C (40°F) แล้ว แต่พัดลมไอเย็นแบบนี้จะใช้กับอากาศร้อนชื้นไม่ได้ ถ้าอากาศร้อนจัดจริงๆ พัดลมอย่างเดียวก็เอาไม่อยู่ พัดลมช่วยคลายร้อนได้แน่นอน แต่ได้แค่ระดับหนึ่งเท่านั้น ไม่ใช่ในวันที่อากาศร้อนจัดแบบนรกแตก ถึงบ้านคุณจะไม่ได้ใช้แอร์ท่อ ก็ติดแอร์เครื่องเล็กๆ ที่ห้องใดห้องหนึ่ง ช่วยคลายร้อนให้คุณได้ เช่น ติดแอร์ในห้องที่คุณขลุกอยู่มากที่สุด ประมาณว่าห้องนั่งเล่น ห้องครัว และห้องนอน  พยายามเปิดแอร์อุณหภูมิสูงสุดที่ยังพอเย็นสบาย จะได้ไม่เปลืองค่าไฟ อย่าถึงขั้นเปิดแอร์เย็นจนเพนกวินเดินเล่น  ถ้าที่บ้านไม่ได้ติดแอร์ หรือไม่ค่อยเย็น ก็แวะสถานที่สาธารณะต่างๆ ที่แอร์เย็นฉ่ำซะเลย สถานที่ที่คุณแวะไปเดินเล่นตากแอร์ได้ก็เช่น ห้องสมุดคณะ นอกจากแอร์เย็นแล้วยังได้อ่านหนังสือเพิ่มความรู้และรอยหยักในสมอง ซูเปอร์และห้างสรรพสินค้า แน่นอนว่าแอร์เย็นฉ่ำ แต่ถ้ายังเย็นไม่พอก็แวะเข้าซูเปอร์ไปยืนหน้าตู้แช่ไอศครีมหรืออาหารแช่แข็งซะเลย แดดส่องเข้ามามากเท่าไหร่ ก็ร้อนขึ้นเท่านั้น เพราะงั้นต้องหาทางสกัดดาวรุ่ง อย่าให้แดดส่องเข้ามาในบ้านตรงๆ เท่านี้จะช่วยลดอุณหภูมิได้ โดยปิดม่าน ปิดมู่ลี่ หรือหาอะไรมาตั้งบังหน้าต่างซะเลย จะช่วยคลายร้อน ลดอุณหภูมิในบ้านได้ดี กันสาดก็ช่วยได้เยอะ เพราะกันไม่ให้แดดส่องมากระทบหน้าต่างตรงๆ แต่ก็ยังได้รับแสงสว่างเพียงพอ เปลี่ยนสีหลังคาช่วยลดอุณหภูมิในบ้านได้ ยิ่งหลังคาเป็นสีโทนเย็น ก็ยิ่งลดอุณหภูมิช่วงหน้าร้อนไปได้ถึง 10°C เลยทีเดียว คุณอาจจะเพิ่มชั้นเคลือบที่หลังคาให้สีอ่อนลงก็ได้ หรือเปลี่ยนแผ่นปูหลังคาปกติให้สีอ่อนลง ถ้าอยากดัดแปลงหลังคาเพื่อลดอุณหภูมิในบ้าน ลองปรึกษาช่างก่อสร้าง ผู้รับเหมา หรือห้างค้าวัสดุก่อสร้างดู แต่บางทีก็ต้องรอจนรีโนเวทหลังคารอบหน้านู่น ยิ่งบุฉนวนกันความร้อนดีๆ บ้านก็จะร้อนน้อยลงช่วงหน้าร้อน ถ้ารู้สึกว่าบ้านร้อนกว่าปกติ ให้ลองบุฉนวนกันความร้อนดู ยิ่งซอกมุมหรือช่องที่อากาศเล็ดลอดออกไปได้น้อยลง อากาศเย็นก็จะไหลเวียนอยู่ในบ้านนั่นแหละ แต่ต้องมีอากาศระหว่างฉนวนกันความร้อนกับวัสดุของหลังคานะ
ดื่มน้ำเยอะๆ. อย่ารอจนคอแห้งแล้วค่อยดื่มน้ำ. เลือกอาหารคลายร้อน. เตรียมอาหารแบบไม่ต้องใช้เตาหรือเตาอบ. อย่าออกแดดช่วงร้อนสุดของวัน. อย่าลืมทาครีมกันแดด! หลบร้อนในร่ม. ราดน้ำดับร้อน. วางแผนล่วงหน้า. ติดตามข่าวสารสภาพอากาศ. ให้เวลาตัวเองได้ปรับตัวรับความร้อนเมื่อต้องเดินทาง. อากาศร้อนจัดต้องเพลาตัวเอง. ใส่เสื้อผ้าเนื้อบาง. ปกปิดส่วนหัว. ใส่รองเท้าที่ระบายอากาศดี. เน้นประโยชน์ใช้สอย. เปิดพัดลม. เปิดแอร์. ปิดม่านและมู่ลี่. ลดความร้อนจากหลังคา. บุฉนวนกันความร้อน.
https://www.wikihow.com/Stay-Cool-in-Warm-Weather https://www.wikihow.com/Stay-Cool-in-Warm-Weather https://www.wikihow.com/Stay-Cool-in-Warm-Weather https://www.wikihow.com/Stay-Cool-in-Warm-Weather https://www.wikihow.com/Stay-Cool-in-Warm-Weather
Eating and Drinking to Stay Cool Protecting Yourself from the Sun Strategizing to Beat the Heat Dressing to Keep Cool Keeping Your House Cool